Gardsjøen naturreservat

Gardsjøen naturreservat består av en kroksjø og et lite myrområde sør for sjøen. Naturreservatet ligger sør for Kirkenær i Grue kommune. Området ble vernet 18. desember 1981. Reservatet inngår i verneplan for våtmark. Verneforskriften sier at formålet med vernet er «å bevare et viktig våtmarksområde i sin naturgitte tilstand og å verne om de spesielle landskapsformene, vegetasjonen, det spesielt rike og interessante fuglelivet og annet dyreliv som naturlig er knyttet til området.» Gardsjøen er viktig for trekkfugler, og har også betydning for hekkende fugler. Det er påvist 137 arter, derav 22 vadefugler og 10 andearter. Referanser